Sorbske krzipki je spōlne miano lo dwōch zortōw ludowych instrōmyntōw, kerych Sorby używali we swojij ludowyj muzyce. Rozchodzi sie ô wielge krzipki, kere majōm trzi strōny a używane bōły we katolickij tajli Łużyce. Instrōmynt je kole 60 cm dugi. Sorby majōm tyż małe krzipki, kere mianujōm "wěrowanske husle" lebo "kwasne husle" (uożynne krzipki). Tyn typ instrōmynta tyż mo trzi strōny. Małe krzipki używane bōły ino we slepiańskij ôkolicy we strzodkowyj Łużycy. Muzikanty grali na nich jynoż na wiesielach we akōmpaniamyńcie dudōw. Sorby dzisio we normalnym przipodku tych krzipkōw niy używajōm, majōm ale muzyczne skupiny, we kerych muzikanty grajōm na kopijach sorbskich krzipkōw.